Ministru kabineta noteikumu projekta

„Grozījumi Ministru kabineta 2006. gada 4.aprīļa noteikumos Nr.265 „Medicīnisko dokumentu lietvedības kārtība””

sākotnējās ietekmes novērtējuma ziņojums

**(anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu „Grozījumi Ministru kabineta 2006. gada 4.aprīļa noteikumos Nr.265 „Medicīnisko dokumentu lietvedības kārtība”” projekts (turpmāk – MK noteikumu projekts) izstrādāts atbilstoši:1. Ārstniecības likuma 59.pantam;2.Ministru kabineta 2012.gada 21.februāra rīkojumam Nr. 101 „Par Slimību profilakses un kontroles centra izveidošanu un Veselības ministrijas un Zemkopības ministrijas padotībā esošo valsts pārvaldes iestāžu reorganizāciju” (turpmāk – MK rīkojums Nr. 101) |
| 2. | Pašreizējā situācija un problēmas | Saskaņā ar MK rīkojuma Nr.101 1. un 2.punktu ar 2012.gada 1.aprīli tiek izveidota veselības ministra pakļautībā esoša tiešās pārvaldes iestāde „Slimību profilakses un kontroles centrs” (turpmāk – Slimību profilakses un kontroles centrs) un likvidēta valsts aģentūra „Latvijas Infektoloģijas centrs” (turpmāk – LIC), nododot visas tās funkcijas un pārvaldes uzdevumus Slimību profilakses un kontroles centram un sabiedrībai ar ierobežotu atbildību „Rīgas Austrumu klīniskā universitātes slimnīca” (turpmāk – RAKUS). LIC ir minēts šādos Ministru kabineta 2006. gada 4.aprīļa noteikumu Nr.265 „Medicīnisko dokumentu lietvedības kārtība” (turpmāk – MK noteikumi Nr.265) pielikumos: 1. pielikums Nr. 24 “Steidzamais paziņojums par infekcijas slimību, infekcijas slimības izraisītāja konstatēšanu, rezistentu mikroorganismu izdalīšanu un vakcinācijas izraisītu komplikāciju (blakusparādību (veidlapa Nr.058/u)”;
2. pielikums Nr. 66 “Paziņojums par apstiprinātu HIV infekcijas gadījumu (veidlapa Nr. HIV-6)”;
3. pielikums Nr. 68 “Paziņojums par personu, kurai pirmo reizi diagnosticēts AIDS (veidlapa Nr. HIV-7)”,
4. pielikums Nr.80 “Paziņojums par HIV inficētas personas vai AIDS pacienta nāvi (veidlapa – HIV-8)”,
5. pielikums Nr.81 “Pārskats par veiktajiem HIV testiem (veidlapa Nr. HIV-11)”,
6. pielikums Nr.82 “Sertifikāts Nr. Par HIV infekcijas izmeklēšanas rezultātu”.

Sakarā ar MK rīkojumā Nr. 101 noteikto LIC kompetences nodošanu, LIC MK noteikumos Nr.265 nepieciešams aizstāt vai nu ar Slimību profilakses un kontroles centru, vai RAKUS. Apstiprinošā HIV laboratoriskā diagnostika tiek veikta tikai primāri pozitīvajiem asins paraugiem un tikai laboratorijā, kura ir nozīmēta kā nacionālā references jeb apstiprinošās diagnostikas laboratorija. Atbilstoši MK rīkojuma Nr.101 Nr.3.2.4. apakšpunktam LIC nacionālā references centra uzdevumi mikrobioloģijas un virusoloģijas jomā tiek nodoti RAKUS, līdz ar to LIC MK noteikumu Nr.265 66. un 68.pielikumā tajās uzskaites veidlapu ailēs, kur prasīts norādīt asins parauga reģistrācijas numuru vai HIV infekcijas apstiprināšanas datumu, jāaizstāj ar tā uzdevumu, tiesību un saistību pārņēmēju attiecīgajā jomā – RAKUS. Tā kā atbilstoši MK rīkojuma Nr.101 3.1.1., 3.1.2., 14.1.1. apakšpunktam Slimību profilakses un kontroles centram tiek nodoti LIC pārvaldes uzdevumi infekciju slimību epidemioloģiskās uzraudzības, monitoringa, reģistrācijas, izmeklēšanas, vakcinācijas komplikāciju gadījumu epidemioloģiskās izmeklēšanas jomā, kā arī valsts informācija sistēmas „HIV/AIDS gadījumu valsts reģistrs” pārziņa funkcijas, visos pārējos gadījumos LIC MK noteikumu Nr.265 24.pielikumā, 66.pielikumā, 68. pielikumā, 80.pielikumā, 81.pielikumā, 82.pielikumā jāaizstāj ar Slimību profilakses un kontroles centru. |
| 3. | Saistītie politikas ietekmes novērtējumi un pētījumi | MK noteikumu projekts šo jomu neskar |
| 4. | Tiesiskā regulējuma mērķis un būtība | MK noteikumu projekta mērķis ir veikt tehniskus grozījumus, lai LIC MK noteikumu Nr.265 pielikumos Nr.24, 66, 68, 80, 81 un 82 aizstātu vai nu ar Slimību profilakses un kontroles centrs, vai ar RAKUS.Projektā tiek ietverti šādi tehniskie grozījumi:1.Vārdi „valsts aģentūra „Latvijas Infektoloģijas centrs”” (attiecīgā locījumā) tiek aizstāti ar vārdiem „Slimību profilakses un kontroles centrs” (attiecīgā locījumā) MK noteikumu Nr.265 24.pielikumā, 66.pielikuma III sadaļā, 68. pielikumā pirms sadaļas „Piezīmes” un 80., 81., 82.pielikumā.2. Vārdi „valsts aģentūras „Latvijas Infektoloģijas centrs”” tiek aizstāti ar vārdiem „sabiedrības ar ierobežotu atbildību „Rīgas Austrumu klīniskā universitātes slimnīca”” MK noteikumu Nr.265 66.pielikuma I sadaļā „Vispārējās ziņas” un 68.pielikuma ailē „Valsts aģentūras „Latvijas Infektoloģijas centrs” laboratorijas parauga reģistrācijas numurs”.MK noteikumu projekts pilnībā atrisinās visas 2.punktā minētās problēmas. |
| 5. | Projekta izstrādē iesaistītās institūcijas | MK noteikumu projekta izstrādei darba grupa netika veidota. |
| 6. | Iemesli, kādēļ netika nodrošināta sabiedrības līdzdalība | Sabiedrības iesaistīšana nebija lietderīga, jo MK noteikumu projekts paredz veikt tehniskus grozījumus, lai aizstātu LIC ar Slimību profilakses un kontroles centru vai RAKUS. |
| 7. | Cita informācija | Paredzēts, ka MK noteikumu projekta grozījumi stāsies spēkā 2012.gada 1.aprīlī. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Slimību profilakses un kontroles centrs, RAKUS. MK noteikumu projekta tiesiskais regulējums attiecas uz visām Latvijas Republikas ārstniecības iestādēm.  |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | MK noteikumu projekts šo jautājumu neskar  |
| 3. | Tiesiskā regulējuma finansiālā ietekme | MK noteikumu projekts šo jautājumu neskar |
| 4. | Tiesiskā regulējuma nefinansiālā ietekme | Groza norādi uz kompetento institūciju  |
| 5. | Administratīvās procedūras raksturojums | MK noteikumu projekts šo jautājumu neskar  |
| 6. | Administratīvo izmaksu monetārs novērtējums | MK noteikumu projekts šo jautājumu neskar  |
| 7. | Cita informācija | Nav |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | MK rīkojums Nr.101 paredz izveidot jaunu valsts pārvaldes iestādi – Slimību profilakses un kontroles centru. Lai nodrošinātu šīs iestādes darbības tiesisko pamatu, nepieciešams izstrādāt un iesniegt Ministru kabinetā Slimību profilakses un kontroles centra nolikumu. Ņemot vērā, ka atbilstoši MK rīkojuma Nr.101 14.1.1. apakšpunktam Slimību profilakses un kontroles centram uzdots pārņemt valsts informācijas sistēmas „HIV/AIDS gadījumu valsts reģistrs” pārziņa funkcijas, Slimību profilakses un kontroles centra nolikumā jāiekļauj norma, ka Slimību profilakses un kontroles centrs veido, uztur un papildina valsts informācijas sistēmu „HIV/AIDS gadījumu valsts reģistrs” un ir tās pārzinis. Slimību profilakses un kontroles centra nolikuma projekts ir izstrādāts un izsludināts Valsts sekretāru 2012. gada 23. februāra sanāksmē (prot.Nr.8, 24.§). MK noteikumu Nr.265 24., 66., 68., 80., 81.pielikuma aizpildīšanas kārtību nosaka Ministru kabineta 1999.gada 5.janvāra noteikumi Nr.7 „Infekcijas slimību reģistrācijas kārtība” (turpmāk MK noteikumi Nr.7). Līdz ar to MK noteikumos Nr.7 nepieciešams grozīt attiecīgās normas (normas, kas nosaka kārtību, kādā reģistrējamas infekcijas slimības, kas uzskaitītas šo noteikumu 2.pielikumā, un normu, kas nosaka mikrobioloģijas laboratorijas vadītāja vai viņa pilnvarotas personas pienākumu sniegt pārskatu par veiktajiem HIV testiem), aizstājot LIC ar Slimību profilakses un kontroles centru un LIC attiecīgā reģiona struktūrvienību aizstājot ar Slimību profilakses un kontroles centra attiecīgo reģionālo nodaļu. Grozījumi MK noteikumos Nr. 7 ir izstrādāti un izsludināti Valsts sekretāru 2012. gada 1. marta sanāksmē (prot.Nr.9, 40.§). Atbilstoši MK rīkojuma Nr.101 14.1.1. apakšpunktam Slimību profilakses un kontroles centrs ar 2012. gada 1. aprīli no LIC pārņem valsts informācijas sistēmas „HIV/AIDS gadījumu valsts reģistrs” pārziņa funkcijas. Pamatojoties uz to, nepieciešams veikt tehniskus grozījumus Ministru kabineta 2003. gada 4. novembra noteikumos Nr. 628 „Cilvēka imūndeficīta vīrusa infekcijas (HIV) un AIDS izplatības ierobežošanas un ar HIV inficētu personu un AIDS slimnieku ārstēšanas organizatoriskā kārtība” (turpmāk – MK noteikumi Nr. 628), lai grozītu normas, kas nosaka HIV infekcijas un AIDS izplatības valsts epidemioloģiskās uzraudzības kārtību (LIC nepieciešams aizstāt ar Slimību profilakses un kontroles centru). Grozījumi MK noteikumos Nr. 628 ir izstrādāti un izsludināti Valsts sekretāru 2012. gada 1. marta sanāksmē (prot.Nr.9, 44.§).MK noteikumu Nr.265 24.pielikuma aizpildīšanas kārtību attiecībā uz vakcinācijas izraisītām komplikācijām nosaka Ministru kabineta 2005.gada 27.decembra noteikumi Nr.1040 „Kārtība, kādā ārstniecības persona ziņo par vakcinācijas izraisītajām komplikācijām” (turpmāk – MK noteikumi Nr.1040). Pamatojoties uz to nepieciešams veikt tehniskus grozījumus MK noteikumos Nr.1040 noteikumu tekstā LIC attiecīgā reģiona struktūrvienību aizstājot ar tās uzdevumu, tiesību un saistību pārņēmēju - Slimību profilakses un kontroles centra attiecīgo reģionālo nodaļu. Grozījumi MK noteikumos Nr. 1040 ir izstrādāti un izsludināti Valsts sekretāru 2012. gada 1. marta sanāksmē (prot.Nr.9, 45.§). |
| 2. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | MK noteikumu projekta izpildi nodrošinās – Slimību profilakses un kontroles centrs, RAKUS. |
| 2. | Projekta izpildes ietekme uz pārvaldes funkcijām | Saistībā ar MK noteikumu projekta izpildi iesaistīto institūciju funkcijas netiek paplašinātas vai sašaurinātas, bet tiek precizēta iestāde, kas to veic |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Saistībā ar MK noteikumu projekta izpildi nav nepieciešams veidot jaunas institūcijas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Saistībā ar MK noteikumu projekta izpildi nav plānots likvidēt esošu institūciju. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Saistībā ar MK noteikumu projekta izpildi nav plānots reorganizēt esošu institūciju. |
| 6. | Cita informācija | Nav |

Anotācijas III, V, un VI sadaļa – *projekts šīs jomas neskar*

Veselības ministra vietā –

izglītības un zinātnes ministrs R.Ķīlis

20.03.2012 16:42

1298

L.Seļakova

laura.selakova@vm.gov.lv, 67876154